**DOKIMAN SIPLEMANTÈ H-1C: DOKIMAN OBLIGATWA 4-1-2025**

Tanpri pataje dokiman sa yo bay tout moun ki pral viv nan inite abòdab la.

|  |  |
| --- | --- |
| REVNI AVANTAJ (TANF, SNAP, MEDICAID, WIC, elatriye) | |
| Pou aplikan kote yon lòt pwogram asistans piblik federal te sètifye revni yo nan peryòd 12 mwa ki sot pase yo, yon lèt pou akòde sibvansyon ajans ki konsène a bay ki gen ladan tout done ki annapre yo: | |
|  Dat deklarasyon an   Manm nan kay la ki nan deklarasyon an   Kalkil revni brit kay la san dediksyon    SONJE – Si yo bay lèt sa a epi moun nan kay la ki manm ki make nan lèt la koresponn ak tout manm nan kay la ki nan aplikasyon an, ou pa bezwen okenn lòt dokiman verifikasyon revni. | |
| REVNI TRAVAY | |
|  | Fich pèman ki pi resan epi ki konsekitif ki ka reprezante yon (1) mwa travay:   * Si yo peye moun nan chak mwa, oswa chak 2 semèn - 2 fich pèman * Si yo peye li chak semèn - 4 fich pèman |
|  | Si yo peye moun nan ak lajan kach, prèv pèman lajan kach:   * Lèt ki soti nan men anplwayè a * Relve bankè ki jistifye depo yo |
| **REVNI POU TRAVAY ENDEPANDAN** | |
|  | Kopi Fòm 1040 ki siyen ane pase a, avèk anèks C, E oswa F |
|  | Kopi tout fòm 1099 yo apati ane pase |
|  | Yon estimasyon pwojeksyon pou revni travay endepandan ou APRE DEDIKSYON (revni brit mwens depans) pandan 12 pwochen mwa yo. Lèt yon Ekspè Kontab Agreye (CPA) oswa yon moun ki prepare deklarasyon taks sou papye ki gen antèt, oswa yon deklarasyon pèsonèl. Kopi depans, resi, ak lòt dokiman sipò ka obligatwa. |
| ***Pou chak manm nan kay la ki gen yon biznis oswa ki se travayè endepandan san yo pa gen dokiman deklarasyon taks, bay:*** | |
|  | Yon estimasyon pwojeksyon pou revni travay endepandan ou APRE DEDIKSYON (revni brit mwens depans) pandan 12 pwochen mwa yo. Lèt yon Ekspè Kontab Agreye (CPA) oswa yon moun ki prepare deklarasyon taks sou papye ki gen antèt, oswa yon deklarasyon pèsonèl, akseptab. |
|  | Tout dokiman yon lòt pati ki kore estimasyon an. Egzanp: resi, relve depans yo, fakti, depo, chèk ki anile, elatriye. |
| **REVNI AVANTAJ GOUVÈNMAN AN BAY** | |
|  | Koupon transfè Section 8 ki aktyèlman valab oswa prèv lòt sibvansyon pou lojman |
|  | Istorik Pèman Chomaj nan Sistèm Anliy Depatman Travay Eta New York la (<http://labor.ny.gov/unemploymentassistance.shtm>) |
|  | Lèt ki di yo ba ou Avantaj pou Veteran pou klandriye ane sivil aktyèl la oswa sa ki pi resan an |
|  | Lèt bidjè Asistans Piblik ki gen dat depi mwens pase 120 jou |
|  | Peman pou Rezèvis Fòs Lame a |
| **REVNI POU RETRÈT OSWA ANDIKAP** | |
|  | Lèt pansyon pou klandriye ane sivil aktyèl la oswa sa ki pi resan an  Souch chèk aktyèl oswa resan ki gen ladan kantite lajan brit ou te resevwa |
|  | Lèt ki di yo Ba ou Sekirite Sosyal pou klandriye ane sivil aktyèl la oswa sa ki pi resan an |
|  | Peman Leta pou pèmèt moun ki gen andikap yo viv lakay yo |
|  | Kopi deklarasyon ki soti nan enstitisyon ki bay dividann ak rant yo |
| **LÒT SOUS REVNI** | |
| ***Sipò Timoun oswa Pansyon Alimantè:*** | |
|      | Kopi separasyon oswa antant ki endike kantite lajan ak kalite sipò ak kalandriye pèman, OSWA  Kopi nenpòt deklarasyon ofisyèl oswa dokiman pou sipò timoun (ki gen dat nan lespas 120 dènye jou yo epi ki montre aktivite ak kantite lajan yo), OSWA  Yon deklarasyon pèsonèl nan men moun ki aplike a oswa benefisyè ki endike kantite sipò ak konbyen fwa li resevwa li. Ou ka bezwen dokiman sipò. |
|  | Pèman asistans pou adopsyon |
|  | Peman w resevwa pou swen timoun oswa granmoun ki nan fanmi dakèy. |
|  | Revni granmoun ki nan fanmi dakèy yo touche (pa mete ladan revni timoun ki nan fanmi dakèy yo touche) |
| ***Revni sou Lokasyon:*** | |
|  | Prèv revni ki soti nan pwopriyete lokasyon |
| ***Revni sou Fòm Kado:*** | |
|  | Deklarasyon pèsonèl ki gen siyati moun ki bay èd la, tankou objektif revni a, dat ak valè kado a (yo), ak kantite fwa yo bay kado a (chak semèn, chak mwa, chak ane). |
| ***Lòt Revni:*** | |
|  | Dokiman ki jistifye nenpòt lòt revni peryodik moun nan kay la ap resevwa |

|  |  |
| --- | --- |
| **AKTIF MOUN NAN KAY LA KI PLIS PASE $51,600** | |
| ***Si aktif moun nan kay la depase plis pase $51,600, bay:*** | |
|  | Relve ki pi resan kont tout kont bank tankou, kont chèk, kont epay, mache monetè, bank anliy tankou Venmo/Cashapp/Paypal |
|  | Deklarasyon envestisè ki pi resan yo pou aksyon ak obligasyon |
|  | Relve ki pi resan pou kontra asirans vi |
|  | Estimasyon aktyèl valè byen imobilye oswa lòt pwopriyete envestisman, fakti ipotèk ki pi resan. Si w ap vann: pri, estimasyon frè koutye ak frè pou finalize ipotèk. |
|  | |
| **ENFÒMASYON SOU MOUN K AP VIV NAN KAY LA** | |
|  | Kopi batistè pou tout moun ki minè ki nan kay la |
|  | Kopi pyès idantite ki gen foto pou tout moun ki gen plis pase 18 lane (egzanp: lisans chofè, paspò, Pyès Idantite militè, Pyès Idantite Minisipal Vil New York, pyès idantite ki pa lisans chofè) |
|  | Kopi lèt lekòl ki verifye enskripsyon pou tout granmoun (18 lane oswa plis) nan kay la ki ale lekòl (egzanp: kolèj, inivèsite, pwogram fòmasyon) |
|  | Deklarasyon pèsonèl ki di dènye dat travay pou nenpòt travay ou te gen anvan ki mansyone nan aplikasyon an |
|  | Prèv pou gad legal oswa pou adopsyon tout minè (si non ou pa make sou batistè a) |

|  |  |
| --- | --- |
| ISTORIK PÈMAN LWAYE AK VERIFIKASYON KREDI | |
| Moun ki aplike yo gen chwa pou yo **swa** bay 12 mwa pèman lwaye konplè **swa** dakò yon verifikasyon kredi. | |
| **Opsyon 1 - Si ou vle bay enfòmasyon ki montre kijan ou konn peye lwaye ou, ou dwe pote:** | |
| **1.** | Prèv ki montre konbyen ou te konn peye pou lwaye ou chak mwa, tankou kontra lwaye ou a, yon deklarasyon sou sèman ki notarye pwopriyetè oswa manadjè bilding lan te ba ou, elatriye. |
| **AK** | |
| **2.** | Prèv ki montre ou te peye tout lwaye ou chak mwa pandan 12 mwa ki sot pase yo. Egzanp:   * Resi lwaye fòmèl * Prèv ou te retire lajan, fè pèman, oswa transfè chak mwa, relve kont labank * Resi oswa kopi manda * Chèk ki anile * Dosye pèman lwaye alekri pwopriyetè a, sa vle di, rejis lwaye |
| * **Si prèv ou bay pou montre ou konn peye lwaye a pa konplè oswa li difisil pou verifye, ou ka bay Ajan Maketin lan konsantman alekri ou pou kontakte pwopriyetè oswa manadjè bilding ou ladan kounye a/ou te ladan anvan an pou mande yon rejis lwaye.**   **Opsyon 2 - Si ou pa vle bay enfòmasyon ki montre kijan ou konn peye lwaye ou, oswa si ou pa kapab, ou ka bay konsantman pou verifikasyon kredi ou.**   * **Èske gen yon lòt manadjè bilding lan, pwopriyetè, koutye byen imobilye, oswa lòt reprezantan bilding lan ki te tcheke kredi ou nan 30 jou ki sot pase yo?**    + Wi: pote kopi dokiman verifikasyon kredi ou a. Ou ka evite fè yon lòt verifikasyon ak peye frè.   + Non: prepare w pou w peye frè verifikasyon kredi $20.00 (pou pi plis) | |